תיאטרון "פסיק" ירושלים, המתפקד כמלכ"ר, נוסד בשנת 1997 כמענה לצורך של מחזאות צעירה ומקורית בארץ לצד הכשרה יסודית בלימוד אמנויות התיאטרון. פלטפורמה – המרכז ללימודי משחק של תיאטרון פסיק - מעניק למשתתפים היכרות עם מושגים מעולמו של השחקן לצד למידת טכניקות וסגנונות משחק שונים.
תאטרון פסיק מציע מגוון סדנאות ללימודי משחק , המשלבות עשייה מקצועית לצד הנאה.
הסדנאות מונחות ע"י מורים מנוסים – כולם שחקנים הפעילים בלהקה המקצועית של תיאטרון פסיק ירושלים.
חזון הנחלת האהבה לאמנות התיאטרון בשילוב הנאה ומסירות מקצועית.
מקצועיות אנו גאים לספר כי רבים מבוגרי הסדנאות שלנו, הפכו ברבות השנים לשחקנים מקצועיים, מטפלים באמצעות דרמה ופסיכודרמה וכן מורים למשחק.
בשנים האחרונות בוגרי סדנת "אנסמבל" של פלטפורמה הצטרפו לצוות השחקנים של תיאטרון פסיק... והיד עוד נטויה.
מאות בוגרי סדנאות המשחק של תיאטרון פסיק, הפכו זה מכבר לקהילת תיאטרון יוצרת ומחוברת בקשרי מקצוע וחברה בירושלים וסביבתה. השנה נשים דגש על יצירת פעילויות נלוות לשם חיזוק הכח החברתי והקהילתי בבית הספר.
בונים יחד תיאטרון- התיאטרון פועל ליצירת שינוי תרבותי אמיתי במרכז ירושלים מתוך משכנו בבית מזיא לתיאטרון . בכוונתנו לשלב את תלמידי הסדנאות בעשייה זו.
ההטבות למשתתפים: תלמידי הסדנאות מקבלים מנוי שנתי למגוון פעילויות התיאטרון, צפייה מרוכזת בהצגות ומפגש עם השחקנים, הצצה לתהליכי החזרות של הלהקה, סדנאות אמן מחו"ל ועוד.
מרתון סוף שנה פסטיבל תיאטרון המשלב את כל הפקות הסיום של בית הספר בשילוב הפקות אורחות.